A Little Life

A Little Life Hanya Yanagiharak idatzi eta 2015ean argitaratutako eleberria da. XXI. mendeko 100 liburu onenen artean kokatu zuen The Guardian egunkari ingelesak.

 Laburpena 
Liburuak lau lagunen bizitza urteetan zehar kontatzen du; euren nahiak, ametsak, porrotak eta arazoak, hain zuzen ere. Jude, Willem, Malcolm eta JB-ren istorioa kontatzen du idazleak, baina amaieran arreta Jude St. Francisen jartzen du. Historian zehar giza izaera, adiskidetasunen balioa, bakardadea, beharra, depresioa eta giza bizitzari buruzko beste hainbat gai jorratzen dira.

 Pertsonaiak 
Eleberriak lau lagunen bizitzaren zertzeladak emanez hasten da, baina azkenean horietako batean jartzen du arreta besteen gainetik: Jude St. Francis, zalantzarik gabe pertsonaia nagusia dena. Jude monasterio batean hezi zuten, eta bertan sexu-abusuak eta tratu txarrak jasan zituen monjeen partetik. Horrek Jude betirako markatu zuen; beraz, sekretu asko gordetzen dituen eta bere iragana ahazten saiatzen den pertsonaia gisa agertzen da.

Beste pertsonaia garrantzitsu bat Willem Ragnarsson da, gazte erakargarria, adiskidetsua, atsegina eta onbera. Interpretazioaren munduan leku bat bilatzen ari da New Yorken aktore ezagun eta moldakor bezala sendotzeko. Juderen sostengu nagusia izango da, beti sentitu izan baitu berarekin daukan lotura berezia dela. Bestalde, Jean Baptiste 'JB' Marion dugu, artearen eta kulturaren munduan arrakasta izatea amesten duen margolari afroamerikar oso handinahia, eta Malcolm Irvine, bere lanbidean arrakasta lortzen duen arkitekto perfekzionista.

 Aitorpenak 
Liburuak hainbat saritan sailkatzea lortu du; esate baterako, 2017an Dublingo Nazioarteko Literatur Sarirako aurrehautatua izan zen eta 2015ean Man Booker Sarirako ere bai . Urte berdinean Fikziozko Liburuaren Sari Nazionalean finalista izan zen. Fikziozko Kirkus Saria ere irabazi zuen liburua argitaratu zen urte berean (2015) eta urtebete geroago finalista izan zen fikziozko bikaintasunaren Andrew Carnegie Dominagatik. Fikziozko Emakumea Sariarekin ere berdina gertatu zen.

2025ean, eleberria Bielorrusian debekatu zuten.

 Paperetik eszenatokira 
A Little Life eszenatokira antzezlan gisa eraman da Ivo van Hove zuzendari belgikarraren eskutik. Kritikek adierazi zuten publikoari zuzendutako Jude protagonistaren bizitzari buruzko lau orduko esperientzia katartikoa zela. “Antzezlana ikusteak neure buruari galdetzera bultzatu ninduen: ba al dago inor, hainbeste miseria eta basakeriaren aurrean, ezer ez sentitzen ez duena? (...) 'Zergatik gaude denok hemen?', galdetu nion neure buruari, Jude bigarren, hirugarren eta laugarren aldiz zainak mozten ikusten genuen bitartean. Probarik espero al genuen? Hortik nolabait hobeto atera nahi al genuen, esperientziarekiko enpatikoagoak izaten? Edo, besterik gabe, entretenitzeko nahi genuen?”

 Erreferentziak 

 Kanpo estekak 

 ¿Quién es Hanya Yanagihara? 'Tan poca vida', la durísima novela que ha hechizado a EE.UU
 Anatomía del fenómeno 'Tan poca vida', el libro que aman Pierpaolo Piccioli y Dua Lipa
 'Tan poca vida': la improbable belleza del dolor
 “A Little Life” Is a Little Much
 'Tan poca vida': el libro del que hablan todos
 ‘Tan poca vida’, la revelación literaria de Hanya Yanagihara
 'Tan poca vida', superlativa devastación

Kategoria:Erreferentzia behar duten adierazpenak dauzkaten artikuluak